અમદાવાદમાં છેલ્લે યોજાયેલી બેઠકમાં પણ કોંગ્રેસ અને પાસ વચ્ચે પાટીદાર સમાજને ઓબીસી અનામતનો મુદ્દો સંતોષકારક ઉકેલાયો ન હતો. આ માહોલમાં કોંગ્રેસ પર પાસએ ૧૦ થી વધુ નામજોગ ટિકિટની માગણી કરી હોવાની પણ ચર્ચા જોરશોરથી ઊઠી હતી. છેવટે કોંગ્રેસ દ્વારા ગઇ કાલે રાત્રે પ્રથમ યાદી જાહેર કરાતાંની સાથે જ દિનેશ બાંભણિયા ભડક્યા હતા અને જે કન્વીનરને ટિકિટ મળી છે તેનો વિરોધ કરીશું તેવી જાહેરાતની સાથે કોંગ્રેસ સાથે સમાધાન નહીં કરાય તેવો રોષ પણ ઠાલવ્યો હતો. પ્રદેશ પ્રમુખ ભરતસિંહના ઘરે પણ પાસનો હલ્લો થતાં રાજ્યના રાજકારણમાં ગરમાવો આવ્યો હતો. જોકે ગઇ કાલની ઘટનાઓથી પાસમાં પણ આંતરિક ફૂટફાટ પડી છે.